Arraba i Jenin

Arraba (arabisk عرّابة, ʻArrābah), òg skrive Arrabah, Arrabeh eller Arrabet Jenin, er ein palestinsk by nord på Vestbreidda 13 kilometer sørvest for Jenin. Det har ei høgd på 350 meter over havet og ligg nær Sahl Arrabah, ei slette om ligg mellom Karmelberget og Nablus. I følgje Palestinsk statistisk sentralbyrå (PCBS) hadde Arraba eit folketal på 9 920 i 2007.2007 Locality Population Statistics. Palestinsk statistisk sentralbyrå

Historie
Landområdet til Arraba omfattar  Khirbet al-Hamam og Tel el-Muhafer, og ein trur begge desse kan ha vore den kanaanittiske byen Arubboth frå Kongebøkene (Rubutu i egyptiske dokument) og byen Narbata i romartida.Zertal, Adam; Arubboth, Hepher, and the Third Salomoic distrikt, 1984: 72-76, 112-114, 133-136Na'aman, Nadav; Kanaan i second millennium fvt., 2005: 212. 

I 1596 stod landsbyen oppført i osmanske skattelister i Jabal Sami nahiya i Nablus liwa. Han hadde eit folketal på 81 hushaldningar og 31 ungkarar, alle muslimar. Skattar vart betalte for kveite, bygg, sommaravlingar, oliventre, tilfeldige inntekter, geiter og bikubar, og ei presse for oliven eller druer.Hütteroth and Abdulfattah, 1977, s. 128. Note typo in grid number, see talk.

Den franske oppdagaren Victor Guérin vitja landsbyen i 1870, og skildra han: «Denne byen ligg på eit platå ... Han er delt inn i tre delar, ein omgjeve av ein mur med små tårn på kvar side. Denne muren er i dag i stor grad øydelagd, og har velta i ei kringsetjing nokre år sidan under eit opprør mot kaymakamen i Nablus». Guérin, 1875, s. 218 ff, som omsett i SWP, 1882, II, s. 154. I 1882 skildra «Survey of Western Palestina» Arrabeh som «ein svært stor landsby på sørsida av ein rygg, med dei nordlege husa i høgt lende. Det ligg ein liten moské i sentrum, og ein eller to store bygningar, inkludert huset til sjeiken. Vassforsyninga kjem frå brunnar inne i landsbyen, og på vegen mot nord. Det ligg ein rygg med særs nakne klipper mellom landsbyen i sør og sletta (Merj 'Arrabeh) i nord. Spreidde oliven veks kring landsbyen, men området like nær er særs berr. Landsbybuarane er turbulente og rike, og eige særs fint land på dei nordlege slettene.»Conder og Kitchener, 1882, II, s. 154

I 1913-14 bygde osmanarane ein del av Jezreeldalen-banen (som i sjølv var ei grein av den no nedlagde Hejaz-banen) gjennom Arraba og enda opp i Nablus.Gilbar, Gad G.; Ottoman Palestine, 1800-1914: Studies in Economic and Social History, 1990; 197

I folketeljinga i 1922, utført av Dei britiske mandatstyresmaktene, hadde Arrabeh eit folketal på 2 196, alle muslimar.  I folketeljinga i 1931 hadde innbyggjartalet auka til 2 500, framleis alle muslimar, i 554 busette hus.  I 1945 var folketalet 3 810 arabarar med 39 901 mål land, i følgje ei offisiell landmåling.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 54  5 mål vart nytta for sitrus eller bananar, 3 568 mål vart nytta for plantasjar og irrigert land, 23 357 mål for korn,Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 98 medan 315 mål var utbygd (urbant) land.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 148

Kjelder

Denne artikkelen bygger på «Arraba, Jenin» frå ,  den 25. september 2015. 
 oppgav desse kjeldene:

Bakgrunnsstoff
 Offisiell nettstad 
Tronelandsbyar 

Kategori:Byar på Vestbreidda
Kategori:Jenin guvernement